UN ROMÂN 

PROPUS PENTRU PREMIUL “NOBEL” 



Prof. univ. dr. Florentin Smarandache este 
un creator polivalent - autor, co-autor, editor, sau 
co-editor a circa 150 de cărţi şi a peste 200 lucrări 
ştiinţifice . în 10 decembrie 2010 a împlinit vârsta 
de 56 de ani, fiind în plină activitate creatoare.. 



* 

Prof. univ. dr. Florentin Smarandache este un om al renaşterii, pentru că a 
publicat în foarte multe domenii: matematică (teoria numerelor, statistică, geometrie 
non-Euclidiană, structuri algebrice), computere (inteligenţă artificială, fuziunea 
informaţiei), fizică (fizica cuantică, fizica particulelor), economie (economie culturală, 
teoria poly-emporium), filosofie (neutrosofia - o generalizare a dialecticii, logica 
neutrosofică - o generalizare a logicii fiizzy intuiţioniste), literatură (poezie, proză, 
roman, eseuri, nuvele, drame, teatru pentru copii, folclor, traduceri), artă (desene 
experimentale, colaje, pictură de avangardă). 

Cărţile sale pot fi găsite în: Amazon.com, Amazon Kindle, Google Book 
Search, Library of Congress (Washington D. C.), şi în multe biblioteci din lume. în 
baza internaţională de date ştiinţifice menţinută de Universitatea Corneli, 
arXiv.ori domnia sa are circa 140 de lucrări ştiinţifice. 

Dr. Florentin Smarandache este creatorul teoriei Dezert-Smarandache în 
Fuziunea Informaţiei (matematică aplicată) împreună cu Dr. J. Dezert din Franţa. 
Această teorie este cunoscută pe plan internaţional şi este folosită în robotică, medicină, 
armată, cibernetică. In fiecare an, începând din 2003, el a fost invitat ca să prezinte 
conferinţe şi lucrări ştiinţifice despre acest subiect la Conferinţe Internaţionale de Fuziune 
a Infonnaţiei {Australia - 2003; Suedia - 2004; SUA - 2005, 2009; Italia - 2006; Canada - 
2007; Germania - 2008; Scoţia - 2010; sau la Seminarele de Apărare Militară “Marcus 
Evans” (Spania - 2006; Belgia - 2007) sau la alte Universităţi (Indonezia - 2006)}. 

Dr. Florentin Smarandache a fost invitat ca lector, fiind sponsorizat de 
NASA în 2004 şi de NATO în 2005 . 

Multe teze de doctorat au fost susţinute la universităţi din Franţa, Canada, 
Italia, şi o teză de Masterat la Universitatea din Teheran, Iran. 

(Vezi situl http://fs.gallup.unm.edU//DSmT.htm .) 

în Structurile Algebrice Smarandache, precum monoid, semigrup, spaţiu 
vectorial, algebră lineară, etc., studenţi de la IIT (Institutul Indian de Tehnologie) 




Florentin Smarandache 
în Alaska 



(august 2009) 

din Chennai, Tamil Nadu, India, au susţinut şi continuă să susţină teze de doctorat 
sub conducerea Dr. W. B. Vasantha Kandasamy, care este unul dintre colaboratorii 
săi în acest domeniu (vezi, http://fs.gallup.unm.edU//algebra.htm) . 

Noţiunile Smarandache în Teoria Numerelor sunt cunoscute pe plan 
internaţional: şirurile Smarandache, funcţiile Smarandache, constantele 

Smarandache (care sunt incluse în prestigioasa “CRC Encyclopedia of 
Mathematics” de E. Weinstein, publicată de CRC Press în Florida, SUA, 1998 
(vezi, http://mathworld.wolfram.com/) . Noţiunile de funcţii Smarandache sunt 
incluse şi în “Handbook of Number Theory” de Jozsef Sandor, Springer-Verlag, 
2006. Iar numere Smarandache-Wellin şi numere prime Smarandache-Wellin sunt 
de asemenea tratate în cartea lui R. Crandall şi C. Pomerance (foarte cunoscuţi în 
teoria numerelor) intitulată “Prime Numbers. A Computaţional Perspective”, ediţia 
a doua, New York: Springer-Verlag, 2005. 

în Teoria Numerelor a avut loc în 1997 o Conferinţă Internaţională despre Noţiunile 
Smarandache în Teoria Numerelor, ţinută de Universitatea din Craiova, România (unde 
dr. Florentin Smarandache a absolvit ca şef de promoţie în 1979) şi organizată de Dr. C. 
Dumitrescu şi Dr. V. Seleacu (vezi: http://fs.gallup.unm.edu/ProgramConflSmNot.pdf) . 
Această conferinţă este menţionată în prestigiosul jurnal “Notices of the American 
Mathematical Society”, Providence, NJ, USA, Voi. 48, No. 8, p. 903, 2001. 

în China au fost organizate sase “ International Conferences on Number 
Theory and Smarandache Problems ” în 2005, 2006, 2007, 2008, 2009, şi în 2010. 
Dr. Zhang Wenpeng şi studenţii săi de la Universitatea de Nordvest din Xi’an, 
China, au editat un jurnal internaţional numit “Scientia Magna” în care au fost 
publicate mai multe lucrări despre noţiunile Smarandache din teoria numerelor. 
Anunţuri despre acestea au fost incluse în jurnalul “Notices of the American 
Mathematical Society”. (Vezi, de exemplu, desfăşurarea conferinţei internaţionale 
din anul 2008 pe situl: http://fs.gallup.unm.edU//ScientiaMagna4no l.pdf ). 

Alte lucrări ale prof. univ. dr. Florentin Smarandache în teoria numerelor şi 
combinatorică formează subiectele unor lucrări de cercetare publicate de 
Universitatea Xi’an din China în jurnalul lor internaţional “Scientia Magna” (vezi 
situl: http://fs.gallup.unm.edU//ScientiaMagna4no3.pdf) şi de Academia de Ştiinţe 
Chineză din Beijing în “International Journal of Mathematical Combinatorics” 
(vezi situl: http ://fs. gallup.unm. edu//I JMC-3 -2008 .pdf) . 

Fogica/Mulţimea/Probabilitatea neutrosofică sunt generalizări ale logicii 
fuzzy (în special a logicii fuzzy intuiţionistice), mulţimii fuzzy (în special a 
mulţimii fuzzy intuiţionistice) şi, respectiv, a probabilităţii imprecisă. Cu aceste 
noţiuni au fost susţinute două teze de doctorat: una la Universitatea de Stat din 
Georgia, Atlanta, SUA, iar alta la Universitatea Queensland din Australia (vezi 
http://fs.gallup.unm.edU//neutrosophy.htm) . 

Dr. Florentin Smarandache a fost invitat să vorbească despre logica şi 
mulţimea neutrosofică la Universitatea din Berkley în decembrie 2003, în India 
(2004), Indonezia (2006), Egipt (2007). 

Dr. Smarandache este editor asociat al jurnalului internaţional “Progress in 
Physics”, care este tipărit şi editat de UNM-Gallup, cu contribuţii şi sponsorizări 

internaţionale de la diferite institute de cercetare nucleară din toată lumea (vezi, situl: 
http://fs.gallup.unm.edU//PP-03-2008.pdf . 

In fizică el a creat noţiunea de “nematerie” (unmatter) in 2004, a descoperit 
câteva paradoxuri cuantice Sorites, a folosit logica neutrosofică (care este o logica 
multivalentă) ca să extindă spaţiile fizice. împreună cu V. Christianto a extins 
ecuaţiile lor differenţiale de la forma de cuatemion la forma de bicuatemion, vezi 
“Smarandache-Christianto potenţial” (http://fs.gallup.unm.edU//physics.html . 

în economie a scris împreună cu V. Christianto despre economia culturală 
ca o alternativă pentru ţările subdezvoltate, şi a propus o teorie poly-emporium 
(http://fs.gallup.unm.edU//economics.htm) . 

în filosofie a făcut o sinteză a multiplelor idei şi şcoli de gândiri filosofice 
contradictorii, extinzând dialectica lui Hegel la neutrosofie, care înseamnă analiza 
nu numai a opozitelor, ci şi a neutralităţilor care interacţionează cu ele 
(http://fs.gallup.unm.edU//neutrosophv.htm) . 

în domeniul umanistic, Dr. Florentin Smarandache, este considerat 
părintele “paradoxismului” în literatură, care este o mişcare de avangarda bazată pe 
utilizarea extensivă în creaţii a antitezelor, oximoronilor, contradicţiilor, 
paradoxurilor. El a publicat cinci Antologii Paradoxiste Internaţionale la care au 

contribuit sute de autori din lume (http://fs.gallup.unm.edU//a/Paradoxism.htm) . 

* 

în cadrul paradoxismului, sau conectat cu acesta el a introdus: 

• Noi genuri de poezie cu forma fixa, precum: distihul paradoxist, distihul 
tautologic, distihul dualistic, tertina paradoxista, tertina tautologica, catrenul 
paradoxist, catrenul tautologic, poemul ffactal, Non-Poems (Non-Poemele) 
{1990}, şi alte experimente de avangardă dincolo de limitele poeziei în 
“Encyclopoetria (Everything is Poetry and Nothing is Poetry)”, 2006; 

•Noi genuri de proze scurte, precum proza scurta silogista, proza scurta 
circulara ["Infinite Tale", 1997]; 

• Noi tipuri de drame, precum: drama neutrosofică, drama combinatorica: 
o dramă ale cărei scene sunt peimutate şi combinate în multe feluri producând un 
bilion de bilioane de drame diferite (“O lume întoarsă pe dos”, 1993); 

• Şi noi genuri de Science fiction în proză, precum: 

Science fiction militară f“ The Art of antiWAR / paradoxistINSTRUCTION 
Notebooks of Captain Gook (or Kook)”, 2008]; 

Science fiction in informatica r“ Inform Technology ”, 2008]; 

Science fiction in politica [“ International Fonfoism (Manual of Therrory) ”, 2008]; 
Science fiction in finanţe si bisnis r“ Reproduction's disOrganization ”, 2009]; 

Science fiction in psihologie [“ Textbook of Psychunlogy (MAŞTER DECREE 
Thesis) ”. 2009]; 

si Science fiction in educaţie r“ Treatise of Parapedagogy (Ph D Dissentation) ”, 
2009]. 

Aceste cârti pot fi incarcate din situl: 
http://fs.gallup.unm.edU//eBooks-otherformats.htm . 

Dar şi experimente lingvistice în volumele: “Florentin’s Lexicon” (2008), 

interpretând în sens opus clişeele de limbă, omonimele, etc. [“If anything can go 
wrong, pass it on to someone else (Florentin’ s Laws)”; “The dictator lift the state 
of emergency with a crane (Florenitn’s Cliches)”; “Send me an e-male 
(Florentin’s Flomonyms)’; etc.]. 

De asemenea, dr. Florentin Smarandache a făcut o combinaţie de versuri 
foarte scurte, artă şi ştiinţă în volumele “Lyriphoto(n)s / At Mind’s Infinite Speed” 
(2009), şi “Af(l)orisme (2008). El a scris drama anti dictatorială “Patria de 
Animale” - o dramă fără cuvinte! Ea a fost jucată la Festivalul Internaţional al 
Studenţilor de Teatru, la Casablanca (Maroc), 1-21 septembrie, 1995. A fost pusă 
în scenă de teatrul Thespis (regizor fiind Diogene V. Bihoi), şi jucată de trei ori, a 
primit premiul special al juriului. A fost pusă în scenă de asemenea în Karlsruhe 
(Germania) la 29 Septembrie 1995. Piesa lui de teatru pentru copii “Păcală, Ursul 
şi Balaurul” a fost pusă în scenă la Teatrul Naţional Dramatic “I. D. Sârbu” din 
Petroşani, România, în septembrie 1997, de regizorul Dumitru Velea; 
(http://fs.gallup.unm.edU//a/theatre.htm) . 

Dr. Florentin Smarandache a făcut şi artă electronică (folosind programe 
pe calculatoare), artă experimentală [aut-artă (outer-art)] şi a pledat pentru 
unificarea teoriilor în artă (http://fs.gallup.unm.edU//a/oUTER-aRT.htm) . 

A vizitat 35 de ţări, despre care a scris în cărţile sale de călătorii, 
prezentând lucrări de specialitate la diverse conferinţe ştiinţifice internaţionale. 

Universitatea de Stat din Arizona, Librăria Hayden, în Tempe, Arizona, 
SUA, găzduieşte o colecţie specială numită “The Florentin Smarandache Papers” 
care se întinde pe o lungime de peste 30 m.l., cu cărţi, jurnale, manuscrise, 
documente, CD-uri, DVD-uri ale sale, sau despre lucrările sale. 

O altă collecţie specială “The Florentin Smarandache Papers” se află la 
Universitatea Texas din Austin la Arhivele Matematicii Americane (în cadrul 
Centrului de Istorie Americană). 

Popularitatea domnului Florentin Smarandache crescut foarte mult şi 
datorită faptului că situl său profesional http://fs.gallup.unm.edU// are 
aproximativ un sfert de million de vizitatori pe lună din peste 110 ţări, 
conform statisticilor oficiale ale Universităţii. Acest site este cel mai mare şi 
mai vizitat site la UNM-Gallup. în el se află Biblioteca sa Digitală de Artă şi 
Literatură (“Digital Library of Arts & Letters”, 
http://fs.gallup.unm.edU//eBooksLiterature.htm) , care conţine multe cărţi de 
literatură, cărţi de artă şi albume, sau cârti despre creaţiile sale literare şi 
artistice, este vizitată de peste 100 de vizitatori pe zi. 

Iar Biblioteca sa Digitală de Ştiinţe (“Digital Library of Science”, 
http://fs.gallup.unm.edU//eBooks-otherformats.htm) , unde se găsesc publicate 
cărţile sale ştiinţifice şi de asemenea cărţi şi jurnale ale altor autori despre creaţia sa 
ştiinţifică, înregistrează peste 1.000 de vizitatori pe zi. 

